Ο **Φιράς Μοχάμεντ Αλ Χατίμπ** (αραβικά: فراس محمد الخطيب, γεννήθηκε 9 Ιουνίου 1983) είναι Σύρος πρώην ποδοσφαιριστής που συνήθως αγωνιζόταν ως επιθετικός. Είναι πρώτος σκόρερ στην ιστορία της Εθνικής Συρίας με 36 γκολ.

Καριέρα
-------

Ο Αλ Χατίμπ ξεκίνησε την επαγγελματική του καριέρα στο πρωτάθλημα Συρίας με την Αλ Καράμα το 1999. Στις 6 Οκτωβρίου 2000 σε ηλικία 17 ετών σημείωσε το πρώτο του γκολ στην Πρέμιερ Λιγκ Συρίας στον αγώνα με αντίπαλο την Αλ Φουτόβα, που έληξε με 1–1. Στη χώρα του έπαιξε μόνο για τρία χρόνια και τον Αύγουστο του 2002 μετακόμισε στο Κουβέιτ και την Αλ Νασρ, ενώ από την επόμενη σεζόν αγωνίστηκε με την Ελ Αραμπί. Εκεί είχε μακράν το πιο επιτυχημένο κομμάτι της σταδιοδρομίας του και πέτυχε 133 γκολ μέσα σε έξι σεζόν.

Στις 24 Αυγούστου 2009 υπέγραψε συμβόλαιο με το σύλλογο του Κουβέιτ Καντσία ΣΚ. Στα πρώτα πέντε παιχνίδια της σεζόν για την ομάδα του, σκόραρε πέντε φορές και τρία συνεχόμενα πρωταθλήματα. Ακολούθησε αλλαγές ομάδων μέχρι την επάνοδό του στην Ελ Αραμπί το 2014, όπου είχε δύο ακόμα επιτυχημένες σεζόν αναδεικνυόμενος δύο συνεχόμενες χρονιές πρώτος σκόρερ του πρωταθλήματος. Την επόμενη σεζόν με την Κουβέιτ ΣΚ κατέκτησε τρεις εγχώριους τίτλους. Έγινε πρώτος σκόρερ στην ιστορία του πρωταθλήματος Κουβέιτ το 2018 αγωνιζόμενος με την Αλ Σαλμίγια φτάνοντας τα 147 γκολ συνολικά, και τα 210 σε όλες τις εσωτερικές διοργανώσεις του Κουβέιτ. Επέστρεψε στην πατρίδα του το 2019 με την ολοκλήρωση της καριέρας του.

Ο Αλ Χατίμπ αγωνίστηκε σε μικρές ομάδες της Εθνικής Συρίας πετυχαίνοντας πολλά γκολ. Σκόραρε το πρώτο του γκολ με την Εθνική ανδρών το 2002 στα προκριματικά του Παγκοσμίου Κυπέλλου του 2002 σε ηλικία 19 ετών με αντίπαλο το Λάος (αποτέλεσμα 9–0). Ήταν βασικό στέλεχος και αρχηγός της ομάδας μέχρι το 2012. Αγωνίστηκε συνολικά 72 φορές και σημείωσε 36 γκολ. Ο τελευταίος αγώνας του ήταν στις 5 Σεπτεμβρίου 2019 με αντίπαλο τις Φιλιππίνες και έτσι έγινε ο πρώτος Ασιάτης και ο έβδομος συνολικά παίκτης στον κόσμο που συμμετείχε σε προκριματικά έξι Παγκοσμίων Κύπελλων. Ο Αλ-Χατίμπ χαίρει μεγάλης εκτίμησης στον αραβικό κόσμο και ιδιαίτερα στη χώρα καταγωγής του τη Συρία και τα κράτη του Κόλπου, όπου αγωνίστηκε πολλά χρόνια, λόγω των πολλαπλών γκολ του. Συνολικά, σε επαγγελματικό επίπεδο και σε επίσημους αγώνες σημείωσε 349 τέρματα.

Τίτλοι και διακρίσεις
---------------------

**Ελ Αραμπί**

* Κύπελλο Εμίρη του Κουβέιτ (3) : 2004–05, 2005–06, 2007–08
* Κύπελλο Πρίγκιπα Κουβέιτ (2) : 2006–07, 2014–15
* Σούπερ Κύπελλο Κουβέιτ : 2007–08

**Καντσία ΣΚ**

* Πρωτάθλημα Κουβέιτ (3) : 2009–10, 2010–11, 2011–12
* Κύπελλο Εμίρη Κουβέιτ (2) : 2009–10, 2011–12
* Σούπερ Κύπελλο Κουβέιτ : 2009

**Κουβέιτ ΣΚ**

* Σούπερ Κύπελλο Κουβέιτ : 2016
* Πρωτάθλημα Κουβέιτ : 2016–17
* Κύπελλο Εμίρη Κουβέιτ : 2016–17
* Κύπελλο Πρίγκιπα Κουβέιτ : 2016–17

**Ατομικές διακρίσεις**

* Πρώτος σκόρερ πρωταθλήματος Κουβέιτ (4) : 2004–05 (13 γκολ), 2010–11 (14 γκολ), 2014–15 (20 γκολ), 2015–16 (23 γκολ)
* Πρώτος σκόρερ Κυπέλλου Εμίρη Κουβέιτ : 2004–05
* Πρώτος σκόρερ Κυπέλλου Πρίγκιπα του Κουβέιτ : 2002–03

Δείτε επίσης
------------

* Κατάλογος κορυφαίων διεθνών σκόρερ ποδοσφαίρου ανδρών ανά χώρα

Παραπομπές
----------

1. ↑  «Syria - Record International Players». Ανακτήθηκε στις 5 Ιανουαρίου 2022.
2. 1 2  «FIRAS AL KHATIB». Ανακτήθηκε στις 5 Ιανουαρίου 2022.
3. 1 2  «Al-Khatib, Firas». Ανακτήθηκε στις 5 Ιανουαρίου 2022.
4. ↑  «السوري الخطيب يدخل تاريخ الدوري الكويتي». Ανακτήθηκε στις 5 Ιανουαρίου 2022.
5. ↑  «10 أهداف تفصل المطوع عن إنجاز فريد». Ανακτήθηκε στις 5 Ιανουαρίου 2022.
6. ↑  «Firas Mohamad Al-Khatib - Goals in International Matches». Ανακτήθηκε στις 5 Ιανουαρίου 2022.
7. ↑  «فراس الخطيب "مدمن" تحطيم الأرقام القياسية مع منتخب سوريا والأندية الكويتية». Ανακτήθηκε στις 5 Ιανουαρίου 2022.
8. ↑  «IFFHS WORLD GOAL SCORER RANKINGS OF THE XXIst CENTURY - RONALDO THE KING !». Ανακτήθηκε στις 5 Ιανουαρίου 2022.